da da da sv da da da da da da da da da da nb nb da da da da da da da da nb nb da da da da da da da nb nb da da sv da da da da da da da da nb nb da da da da da da da it da da da da en da sv nn da da nl eo da en da da da nb nb da da da da da nl nb nb da da da da da da da da nb nb da da da da da da da nb nb da da da da da da da da nb nb da da da da da da nb nb da da da da da da da nb nb da da da da da da da da da nb nb da da da da da da da nb nb da da nl da da da da nb nb da da en da da da da nb nb da da nb da da nb nb da da sv da da da da da da da da da da da da da da da da da da nl nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de es cs en sv da da sv da da da da da da da da da nl en nb sv da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: november 2018
fredag den 30. november 2018
Holy moly. Den lange mørke måned gik hurtigt alligevel. Tænk at der kun er én måned tilbage af 2018.
Det er ikke med vilje, at mine fraklip indeholder mad og søde sager. Jeg tror, at det har været nødvendigt for at komme igennem den lange november. Og jeg har (igen) været virkelig dårlig til at tage billeder.
I begyndelsen af november var familien i Torvehallerne (og København). Vi fik købt de lækreste ting til et tapasbord. Plus ældstesøn og jeg fik en frisk østers hver.
Ungerne og manden elsker doughnuts, så der blev købt til både dessert og morgenmad.
En søndag havde jeg inviteret min kusine og hendes kæreste til en omgang 'før-julefrokost'. Vi fik både sild, steg og lun leverpostej - og til dessert en hjemmelavet æblekage.
Det bedste ved sådan en frokost er næsten resterne...
Så var der flødeboller på arbejdet. For vi har travlt og der sker hele tiden noget. Pt. nye ansættelser, farvel og organisations rokade. Vi skal ikke kede os her i slutningen af året.
Fordi vi har mange æbler for tiden, så lavede jeg en omgang snegle med fyld af revet æble og marcipan. Jeg har i morgen 10-års jubilæum på mit arbejde og det fejrede vi lidt på forhånd med snegle.
Og forleden morgen kom jeg ud af døren til dette lille fine snedrys. En påmindelse om, at vinteren for alvor er her.
December er allerede i morgen og jeg er nogenlunde klar. Jeg satser på, at vi kan få pyntet lidt op i løbet af weekenden. Og måske få lidt flere gaver i hus. Det skal nok blive godt.
Indsendt af Birgitte B kl. 14.56 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Efterår, Familie, Hverdag, Livet i almindelighed, Mad, Shopping, Weekend
torsdag den 29. november 2018
Julelys i København og nogle smukke armbånd
I går var jeg på Østerbro. Som er pyntet med de fineste lys overalt.
Jeg deltog i et virkelig fint julemarked. Her fik jeg lejlighed til at se nærmere på en masse smukke armbånd fra Musali. Det er sådan et godt projekt. hvor vi som forbrugere har mulighed for at støtte direkte - og samtidig få 'lidt med hjem'. Jeg købte et par armbånd til samlingen. Jeg har nemlig længe sukket et armbånd i horn.
Lige nu kan du købe armbånd via Instagram. Jeg overvejer allerede at købe et til. Der var nemlig et smukt eksemplar, som min veninde snuppede for næsen af mig. Der er ikke mange, som er ens. Derfor kigger jeg på dette lige nu.
Efter julemarked gik veninde og jeg ud og fik kaffe, efterfulgt af en solid omgang mad.
Det var slet ikke en dårlig måde at bruge sin onsdag eftermiddag og aften på!
Indsendt af Birgitte B kl. 17.48 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Hverdag, Jul, Livet i almindelighed, Shopping, Veninde
mandag den 26. november 2018
I denne weekend har jeg bagt småkager. For jeg har faktisk fundet ud af, at det kan jeg godt lide. Jeg bryder mig personligt ikke særlig meget om småkager, men at bage dem er sjovt. Altså, når jeg vælger de rigtige (hurtige og lette) opskrifter.
Indsendt af Birgitte B kl. 16.39 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Jul, Livet i almindelighed, Weekend
søndag den 25. november 2018
Efterår i det lokale område
Denne uges indlæg i Lokalavisen er inspireret af de mange events og kulturtilbud, der er netop i denne tid.
Efteråret har for alvor sat ind med blæst, regn og rusk. Det er blevet koldt og surt flere dage. Solen er en velkommen, men nogle dage sjælden gæst. De mørke timer bliver flere og flere.
Det er også om efteråret, at jeg kommer allermest i biografen. Jeg synes, der er mange gode film fra nu og op til jul. Biografen er super dejlig, når mørket falder på og man kan sidder i et blødt sæde med lidt popcorn og bare hygger sig. Stemningen er en helt anden end hjemme foran tv'et.
De mange museer på Vestegnen har jeg forsømt en del hen over den varme sommer. Jeg har altid været glad for museer af forskellige slags, men besøgene har faktisk været ret få her i sommeren. Til gengæld er det nu tiden til at tage en god revanche. Jeg har fået besøgt flere nye udstillinger og har også nogle andre i vente. Og det er fantastisk at kunne tage af sted.
Jeg kan godt lide, at efteråret åbner for mulighederne med forskellige events rundt omkring. Det er som om, at nogle ting ikke rigtig passer ind i sommeren, hvor vi bruger meget tid udenfor. I hvert fald når sommeren er, som den var i år. Nærmest uendelig med sol og varme.
Mange forskellige tilbud kan lokke mange forskellige mennesker ud og mødes. Det kan være, at du møder nogle, du kender. Eller måske så møder du nogle, du ikke kender, men som du alligevel kan få en snak med.
De mange tilbud er derfor stadig værd at kigge efter på Vestegnen. Jeg håber, at jeg vil møde en masse af jer fra Vestegnen ude omkring på de forskellige museer, biografer, foredrag og alle de andre arrangementer, som Vestegnen ellers har at byde på.
Indsendt af Birgitte B kl. 16.20 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed, Vestegnen
fredag den 23. november 2018
Den kødfrie dag - Minestrone
Den kødfrie dag kom i denne uge til at være tirsdag. Jeg havde fundet en ny opskrift på noget Minestrone og den blev virkelig god. Så jeg tænkte, at jeg ville dele denne opskrift med jer.
Vi spiste fire voksne og fik også lidt brød til. Jeg brugte en del rester af forskellige grøntsager. De kan sagtens skiftes ud med andre. Jeg ville have brugt frisk spinat også, men min ældste havde brugt det. Næste gang tror jeg, at jeg tilsætter lidt linser. Opskriften var oprindeligt med bønner, men det er vi ikke så glade for i familien.
Til fire personer (plus en rest):
1 lille bakke champignon
1 pakke tortellini med ost
1 dåse hakket tomat
2 bouillonterninger (jeg brugte hønsebouillon)
basilikum, oregano og timian
* Sådan gør du:
Hak alle grøntsager i form og størrelse, som der passer dig. Jeg finthakker alt af hensyn til min yngste søn. Svits grøntsagerne med krydderier et par minutter i olie. Tilsæt hakket tomat, vand, bouillonterninger og tomatkoncentrat. Kog i ca. 15 min. til grøntsagerne er møre. Tilsæt tortellini og fløde og kog til tortellini er færdig. Smag til med salt og peber. Server med revet parmesan og evt. brød.
Minestrone med masser af ost.
Indsendt af Birgitte B kl. 14.29 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Familie, Hausfrau, Livet i almindelighed, Mad
torsdag den 22. november 2018
Det der med at skrive, at man er gået uden om forkølelse, ik'?!! Dum idé.
For ca. to dage senere begynder de første symptomer og nu - hej, bragende forkølelse, som sørger for at jeg ikke sover og har ondt i hele hoved. Yeah. Eller noget.
Heldigvis er opgaven afleveret og en afslappende weekend venter forude.
Indsendt af Birgitte B kl. 18.17 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Hverdag, Livet i almindelighed, Sygdom, Weekend
mandag den 19. november 2018
Det er er ikke et indlæg om den forestående jul. Som jeg hverken har færdige planer for eller forberedt mht. gaveindkøb, konfekt kreationer og overskud.
Det handler heller ikke, om den der Black Friday på fredag (som i øvrigt er ved at drive mig til vanvid). Jeg står virkelig i skismaet mellem, at det er super med alle de besparelser og en halv-kvalme over forbrugets overhånd.
Nå, men dette indlæg handler om noget helt andet. For om lidt så er jeg klar. Eller ude af den grå zone. Jeg ved ikke, hvordan jeg skal forklare det.
Sagen er, at jeg skal aflevere min sidste(!) opgave på studiet onsdag morgen. Jeg glæder mig til at trække vejret helt i bund igen. For helt ærligt, så føles det lige nu, som kun at leve i overfladen.
Der kommer lys igen... lige om lidt.
Indsendt af Birgitte B kl. 16.04 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Hverdag, Livet i almindelighed, Shopping, Studie
søndag den 18. november 2018
Hvorfor jeg sjældent køber bøger
Faktisk har vi hjemme et princip om, at hvis der kommer en bog til, så skal der en bog ud. Vi giver bøger væk eller sætter dem på det lokale biblioteks byttehylde.
Vi har kun de bøger, som vi elsker allermest (eller de serier, vi samler på). For det er meget sjældent, at vi læser bøgerne igen.
Vi låner hellere bøger på biblioteket end at købe nye. Det giver også god mening miljømæssigt. Allerhelst ville jeg læse dem elektronisk eller høre dem på lydbog, men det fungerer ikke for mig.
Her kan I se, hvorfor der ikke er plads til mange bøger hos mig og manden. Vi har valgt en lille reol, frem for at væggen var en stor reol med plads til mange bøger. Det er der mange grunde til, men det hjælper helt klart også på at minimere bogkøb.
Indsendt af Birgitte B kl. 15.52 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
fredag den 16. november 2018
Egentlig har jeg længe ville skrive et indlæg, hvor jeg stolt kunne fortælle, at jeg ikke har været syg i umindelige tider. Jeg har helt sikkert været mere eller mindre frisk over det sidste år, men fakta er, at jeg ikke har været syg fra job i over ét år. Det synes jeg selv er ret godt. For jeg mærker stress symptomerne og de skiftende årstider.
Jeg har gået udenom forkølelse hele efteråret. Jeg bilder mig selv ind, at mit daglige (hjemmelavede) ingefær-shot er medvirkende til det. Jeg prøver at spise sundt og jeg går tidligt i seng.
Så... nu er sagerne sådan, at jeg er sygemeldt. Med en hovedpine fra helvede, som holdes stangen af min gode ven Treo. Det er ikke godt. Hverken for min statistik eller for mig generelt. Jeg er nemlig ikke god til at være syg.
Jeg burde slet ikke have åbnet computeren i dag. Jeg har sovet næsten hele eftermiddagen i går og 12 timer i nat. Jeg er mast og ikke på toppen. Og lige om lidt er det weekend. Og hvem gider være syg der?!! Jeg er dog glad for, at jeg har holdt løftet til mig selv, om ikke at gå syg på arbejde. Selv om det betyder mere arbejde på mandag.
Nå, nu koger vandet til te, så jeg smutter. God weekend!
Indsendt af Birgitte B kl. 15.23 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed, Sygdom, Weekend
onsdag den 14. november 2018
En virkelig god film - anbefaling
Jeg kommer ikke så ofte i biografen. Jeg er for magelig, tror jeg. Måske også lidt for nærig. Nå - men i lørdags kom jeg i biografen (den lokale). Fordi jeg længe gerne har ville se 'Bohemian Rhapsody', som er filmen om bandet Queen og deres forsanger Freddie Mercury.
Og nu kommer pointen. Som er noget, jeg sjældent siger om film. Men denne her, ik! Den er fantastisk. Rørende, sørgelig, tragisk og bare helt igennem flot. Både skuespillerne, som spiller bandmedlemmerne, men i særdeleshed Freddie, spille sindssygt godt.
Skal du gå i biografen bare én gang dette efterår, så vil jeg varmt anbefale 'Bohemian Rhapsody'.
Indsendt af Birgitte B kl. 16.17 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Manden, Weekend
mandag den 12. november 2018
Andre bøger jeg læser, nr. 8
Jeg har altid været interesseret i historie. Jeg læser også en del historiske romaner. Denne bog er dog ikke en roman, men et kryds mellem en fagbog og en erindringsbog. Og lad mig sige med det samme - det er der kommet noget godt ud af.
Jeg har genoplevet glæden ved faglitteratur i 'Hverdage er der flest af'. Analysen, jeg kan fornemme, ligger til grund for arbejdet med bogen. Præsenteret på en rigtig fin måde. Jamen, det er skønt.
Bogen er en Danmarkshistorie, men også en historie om hverdagen. Om fattigdom, kærlighed, krig og helt almindelige menneskers liv. Den gør op med myterne om Morten Korch Danmark og viser et anderledes billede, end vi normalt får præsenteret i historiebøgerne.
Indsendt af Birgitte B kl. 17.34 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
lørdag den 10. november 2018
Ugens indlæg i Lokalavisen er meget... ja, lokalt. Det handler om noget så sjovt som legepladser. Et sted alle forældre kan relatere til.
Forleden eftermiddag cyklede jeg forbi et par legepladser. Vejret var godt. Solen skinnede fra en blå himmel og det blæste stort set ikke. Det var en dejlig efterårsdag. På den ene legeplads kunne jeg se en masse børn ude og give den gas. I udkanten af legepladsen stod så et par forældre. De var godt klædt på i termotøj og med en kop kaffe i hånden, mens de sludrede sammen.
Jeg husker godt de dage. Hvor legepladsen er godt for ungerne, fordi de får brændt krudt af. Men hvor det også kunne være godt for forældrene. Så man kom lidt ud i den friske luft og (måske) får hvilet hovedet lidt fra børneskrig- og skrål. Jeg længes dog ikke efter de dage, hvor mine unger var små. Jeg tænker tilbage på dem med gode minder, men nyder også at de har overstået den alder, hvor jeg skulle ud på diverse legepladser i (næsten) al slags vejr.
Det kan være super dejligt som forælder at stå på den legeplads, mens ungerne drøner rundt. Så længe man har godt med tøj på og en kop med noget varmt. Personligt synes jeg bedst om de dage på året, hvor forårs- eller efterårssolen skinnede og luften var klar. Det kan være skønt, at gå en lang tur med en masse stop undervejs, fordi de forskellige legepladser skal udforskes.
På Vestegen er det nemt at finde gode legepladser. Der er mange forskellige slags i området. Både noget for store og små børn. Der findes gode og udfordrende legepladser ved strand og skov. Mange boligforeninger og grundejerforeninger går sammen om at lave gode legepladser, som ligger som små oaser imellem villa- og lejlighedskvarterene. Desuden har rigtig mange skoler åbne legepladser, som er til fri afbenyttelse i weekenden. Man skal derfor ikke lede ret længe efter steder, hvor børnene kan lege.
Jeg elsker den forskellighed, der er blandt kommunerne og områderne på Vestegnen. Nogle steder er legepladserne helt klart baseret på fri leg. Andre steder er de opbygget som temaer til bestemte fantasier. Jeg har f.eks. været en del på 'sørøverlegepladser' med mine børn. Man kan endda gå så langt til at sige, at enhver skov eller strand er en legeplads for ungerne. De områder er der heldigvis mange af på Vestegnen. Og de bliver heldigvis også flittigt brugt. Så de fyldte legepladser og børnegrin glæder mig hver gang, jeg passerer en legeplads på Vestegnen.
Indsendt af Birgitte B kl. 16.02 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
fredag den 9. november 2018
Mindre kød på min tallerken
Jeg har tænkt over det længe. Jeg har forstået budskabet med, at vi skal spise mindre kød - eller blive vegetarer.
Jeg har ikke lyst til at blive vegetar. Måske fordi jeg er lidt for kræsen med typiske vegetar-'ingredienser'. Jeg bryder mig ikke synderligt om bønner eller kød-erstatninger.
Jeg vil dog gerne skære ned på mit kød. Også på familiens. Vi har altid været gode til at bruge mange grøntsager. Både i maden, men også som tilbehør. Det betyder, at jeg kan lave mad til 4-5 personer, plus en reste-portion, på 500 g. hakket oksekød eller 500 g. kyllingefilet. Kød-løse dage er der også hos mig. Mest som suppe-søndag.
Så et lille skridt på vejen er da bedre end ingenting...
Indsendt af Birgitte B kl. 14.06 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Hausfrau, Livet i almindelighed, Mad
onsdag den 7. november 2018
I går morges var der den flotteste solopgang. Jeg stod helt stille i køkkenet og så på den lyserøde himmel i et par minutter. Jeg tog ikke noget billede af naturens flotte spil. Jeg stod bare.
Samme morgen hørte jeg i radioen, at vores hjerne har godt af, at vi tager en del små pauser. Væk fra skærm, bog, andre mennesker. Bare lidt tid hvor man kigger ind i en væg og ikke laver noget.
... eller kigger på en solopgang. Det føles rart i går morges. Så jeg har sat mig som mål, at prøve det lidt mere. Gennem dagen - og også de dage, hvor der ikke er en flot solopgang.
Denne solopgang er dog en måned gammel - og fra parkeringen på mit arbejde.
Indsendt af Birgitte B kl. 16.07 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Hverdag, Livet i almindelighed
mandag den 5. november 2018
Er der overhoved nogle, der kigge på bloggens design? Spørgsmålet kom til mig efter et indlæg, hvor én af de større bloggere skrev, at nu havde hun fået nyt navn og nyt design.
Min egen lille blog her kører med en standard, som Blogger leverer. En rar lille skabelon, som jeg lige kan overskue rent teknisk. Farverne synes jeg er ok. Hvis jeg havde en Facebook side til bloggen, så betød designet måske mere.
Jeg er i tvivl, om design betyder noget mere. Når jeg læser andre blogs på mobilen, så skænker jeg aldrig blogdesign en tanke. Jeg er mere fokuseret på ordene i indlægget. Jeg læser også blogs på computeren nogle gange. Heller ikke her synes jeg, at design betyder noget. Det gør alle de der store reklamer og pop-up reklamer til gengæld. Øj, de er irriterende. Måske fordi jeg mest læser blogs uden reklamer, så er det ekstra irriterende.
Jeg ved godt, at der findes andre, som er mere visuelt orienterede end mig. Men læser de fleste ikke blogindlæg på mobilen i disse dage? Og betyder designet så virkelig noget?
Indsendt af Birgitte B kl. 15.39 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
søndag den 4. november 2018
Bog nr. 32 - Hvis der skulle komme et menneske forbi
Denne bog er barsk. Den handler om fattigdom. Ikke den vi kender fra før og efter krigsårene i Danmark, men den som stadig er til stede i dag i udkants-Danmark. Det er også en bog om ungdom, om seksualitet, mobning og om at leve i en dysfunktionel familie.
Forfatteren til bogen kun var 21 år, da han skrev romanen. Det er ret så imponerende. Den er vist til dels baseret på forfatterens egen opvækst. Sproget er meget flot gennem hele bogen. Den ligger lige på grænsen til at være en novelle efter min mening. Der er ikke så mange dybe karakteristika af hovedpersonerne. Jeg vil dog gerne anbefale bogen alligevel. Alene for at man læser en så flot debut.
Indsendt af Birgitte B kl. 13.25 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
fredag den 2. november 2018
Jeg har haft en fuld booket oktober. Jeg har desværre fået bidt over lidt for meget og lavet lidt for mange aftaler. Samtidig med at jeg har haft pres på med studiet og arbejdet. Og hjemmet skal jo også holdes.
Det der er mest irriterende er, at jeg godt ved, at jeg skal lade være. Jeg får bare på en eller anden måde booket mig selv stille og roligt. For mange gange er der lang tid til. Og jeg er heller ikke god til at sige nej (tak).
Denne kommende weekend ser fornuftig ud. En aftale i dag med gode venner og derefter ingen faste planer. Jeg glæder mig vildt meget til en lørdag, hvor jeg kan sove længe. Jeg trænger nok til det, for kroppen er også begyndt at 'brokke' sig med ondt i halsen.
Starten på november tegner således fint og når jeg kigger tilbage på oktober, så har den også været ganske dejlig.
Dette foto er fra begyndelsen af oktober.
Nu har blæsen sørget for, at der ikke er mange blade tilbage på træerne.
Jeg har været på team-dag medarbejdet, hvor vi skød med bue og pil.
Virkelig sjovt og det kan anbefales.
Sol har der været en del af. Jeg har suget det til mig og virkelig nydt det gode oktober vejr.
... også på stranden
Vi har været en tur i Tivoli
Jeg har bagt en hulens masser boller over flere dage.
Elsker efteråret, hvor jeg bruger de mørke aftener med en bolledej.
Børnene var til stævne i Sverige
og manden synes lige, vi skulle have en omgang knækbrød med hjem.
Sidste dag i efterårsferien blev fejret med sushi. Ungerne elsker det!
Der blev også plads til kaffedate med manden.
Nu i november skal jeg prøve at holde fokus på pauser (i kalenderen). Jeg har en studieopgave og nogle andre arrangementer i kalenderen. Dog skulle det gerne give lidt luft til at læse og få set Herrens Veje (som jeg er ret meget bagud med).
Hav en dejlig weekend...
Indsendt af Birgitte B kl. 13.52 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Bøger, Børn, Efterår, Familie, Hausfrau, Hverdag, Livet i almindelighed, Mad, Manden, Studie, Weekend
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Om opstrammende ultralyd gavner alle?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Julelys i København og nogle smukke armbånd
Efterår i det lokale område
Den kødfrie dag - Minestrone
Hvorfor jeg sjældent køber bøger
En virkelig god film - anbefaling
Andre bøger jeg læser, nr. 8
Mindre kød på min tallerken
Bog nr. 32 - Hvis der skulle komme et menneske forbi
Fantastisk A/S tema. Temadesign af Jason Morrow. Leveret af Blogger.